钦定古今图书集成/明伦汇编/氏族典/第333卷 > 刘锺
## 钦定古今图书集成/明伦汇编/氏族典/第333卷 > 刘锺

按《宋书刘锺传》，“锺字世之，彭城人也。隆安四年，高祖
伐孙恩，锺从攻句章、海盐、娄县，皆摧坚陷阵，有战功，
甚见爱信。义旗将建，版锺为郡主簿，转镇军参军。桓
歆寇历阳，锺助魏咏之讨之。除南齐国内史，封安县
五等侯，除振武将军，领广川太守。卢循逼京邑，锺率
麾下拒贼。循南走，锺追斩之。补宁朔将军、下邳太守”，
领石头戍事。随朱龄石伐蜀，为前锋。平成都，封永新
县男，迁给事中、太尉参军事、龙骧将军，领石头戍事。
十二年，高祖北伐，复留镇居守。元熙元年卒，子敬义
嗣，官至马头太守。卒，子国重嗣，齐受禅，国除。锺次子
高昌男敬顺卒，子国须嗣。卒，无子，国除。